spec. pol. Bruno Rukavina

Domaća zadaća br. 5

Doktorskom disertacijom se želi objasniti ruska meka moć za vrijeme međudržavnog sukoba s Ukrajinom (od 2022. godine do danas ili dok ne završi sukob ako, nadamo se, uskoro završi).

Glavni koncept disertacije je meka moć Ruske Federacije za vrijeme sukoba s Ukrajinom od 24. veljače 2022. godine. Uspoređuju se podaci utjecaja meke moći u određenom vremenu, preciznije govoreći za vrijeme ili neposredno nakon međudržavnog rusko-ukrajinskog sukoba. Dakle mjeri se utjecaj meke moći, ali u određenom kontekstu. Teorijski dio disertacije će se istražiti implementaciju meke moći za vrijeme istovremen implementacije tvrde (vojne) moći na primjeru Ruske Federacije i njihove vojne intervencije u Ukrajinu.

Tip istraživanja je eksploratoran jer se istražuju značajke i moguća objašnjenja slabo istraživanog fenomena. Upravo zato je doktorska disertacija utemeljena na kvalitativnom metodološkom okviru, ali ima i jedan aspekt kvantitativnog istraživanja. Svakako će se otvoriti prostor za daljnja istraživanja zbog kompleksnosti teme koju proučava ova doktorska disertacija.

Doktorska disertacija koristit dizajn koji uključuje mali broj slučajeva (malo *n*), odnosno jedan slučaj koji je odabran za analizu kad je u pitanju istraživanje meke moći jer će se istraživati meka moć jedne države – Rusije. U ovom istraživanju koristit će se kvalitativna metoda istraživanja: istraživanje sudjelovanjem i intervju s kreatorima i implementatorima ruske meke moći u samoj Ruskoj Federaciji. Međutim, utjecaj ruske meke moći također će se ispitati među populacijom Hrvatske (a možda i Slovenije i Grčke, gdje su vršena slična istraživanja prije samog rusko-ukrajinskog sukoba 2022. godine, kako bi se komparirali rezultati) kroz anketu, tako da će riječ biti o kombinaciji kvalitativne i kvantitativne metode istraživanja, ali su u glavnom fokusu kvalitativne metode istraživanja.

Kroz istraživanje će se istražiti jeli ovaj tip meke moći implementiran za vrijeme vojnog sukoba moguće primijeniti i u drugim državama ili je tipičan samo za Rusku Federaciju, odnosno utvrdit će se o kojoj je dizajnu slučaja riječ (Tipični slučaj, Arhetipski slučaj, Raznolik slučaj, Ekstremni slučaj, Odstupajući slučaj, Utjecajni slučaj, Studije koje potvrđuju ili opovrgavaju teoriju). Postoje hipotetski argumenti kako je ruska meka moć za vrijeme rusko-ukrajinskog sukoba tipični slučaj, jer svaka država koja je u međudržavnom sukobu nastavlja svoju meku moć po određenim uvjetima koji su tipični za gotovo svaki sukob. Međutim, navedeno će se detaljnije uvidjeti kad se krene u samo detaljnije istraživanje za doktorsku disertaciju.